ઉમરેઠ તાલુકામાં સસ્તા અનાજના દુકાનદારો દ્વારા કેરોસીન સહિતની ચીજવસ્તુઓનું ખુબ મોટા પ્રમાણમાં  કાળાબજાર થતું હોવાની બૂમો વચ્ચે  ઉમરેઠ તાલુકાના ભાલેજ નજીકના તાડપુરા ગામમાંથી કેરોસીનના પાંચ  કેરબા પકડાતા, કેરોસીનનું કાળાબજાર અટકાવવા હેતુ  સરકાર દવારા અમલમાં મુકેલ કાયદા જેવા કે ફરજીયાત ફિંગર પ્રિન્ટ તેમજ આધારકાર્ડના નિયમો હાંસીને પાત્ર બન્યા છે, સરકાર દ્વારા જેટલા કાયદા બનાવવામાં આવે છે વિક્રેતાઓ તેટલા જ છીંડા શોધી કાઢે છે તેનો વધુ એક દાખલો ઉમરેઠ તાલુકામાં બનવા પામ્યો છે,ઉમરેઠ તાલુકામાં  ભાલેજ, વણસોલ, પરવટા,ઉંટખરી, રતનપુરા,શીલી,અને ખાનકૂવા ગામોમાં ગરીબ લોકોની ઘણા વખતથી  કેરોસીન નહીં મળતું હોવાની બૂમો ઉઠી છે, તો સસ્તા અનાજ તેમજ કેરોસીનના બ્લેકમાર્કેટિંગ માટે આ ગામો તાલુકામાં સૌથી વધુ બદનામ હોવાની જાણકારી પ્રાપ્ત થઇ છે .